
REFERAT
Privind participarea Consiliului Local în calitate de sustinator al proiectului „3 for Cyberfiction”, organizat de Asociatia Culturala Ariergarda
Asociatia Culturala Ariergarda din Timişoara a depus solicitarea nr. SC2006-  000668/ 13.01.2006 a privind susţinerea financiară a proiectului „3 for Cyberfiction” in perioada 23 ianuarie- 15 mai 2006. 
Pentru a reduce diminuarea interesului faţă de actul literar atât din partea scriitorilor, cât şi din partea cititorilor şi accentuarea şi rigidizarea diferenţelor culturale, proiectul îşi propune crearea unui cybercenter de literatură care cuprinde un site internet dublat de o serie de acţiuni interactive de familiarizare a locuitorilor cu operele scriitorilor regionali.

Proiectul porneşte de la constatarea următoarelor nevoi:

a. necesitatea creării unor alternative moderne de afirmare a tinerilor scriitori din euroregiunea DKMT în vederea integrării în procesul european contemporan;

b. exigenţa depăşirii limitei lingvistice în euroregiunea DKMT în vederea cooperărilor transfrontaliere;
c. necesitatea creşterii accesului locuitorilor la literatura contemporană în vederea democratizării regionale.
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 8.000 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  

